Ministru kabineta rīkojuma projekta **„Par valsts nekustamo īpašumu nodošanu pašvaldību īpašumā”** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Publiskas personas mantas atsavināšanas likuma 43.pants  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pēc Valsts meža dienestā notikušās optimizācijas un reorganizācijas Ministru kabineta rīkojuma projektā „Par valsts nekustamo īpašumu nodošanu pašvaldību īpašumā” minētie nekustamie īpašumi vairs nav nepieciešami valsts pārvaldes funkciju veikšanai. Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 5.pielikumu Ministru kabineta rīkojuma projektam ir pievienoti nekustamo īpašumu tiesības apliecinošie dokumenti, kā arī:1) Daugavpils novada domes 2014.gada 10.aprīļa lēmums Nr.219 (prot. Nr.8 13.&) „ Par valsts nekustamā īpašuma pārņemšanu” par to, ka nekustamie īpašumi ir nepieciešami pašvaldībai deleģēto funkciju veikšanai – nodrošināt sociālo palīdzību un sniegt palīdzību dzīvokļa jautājuma risināšanā;2) Līvānu novada domes 2014.gada 27.marta lēmums (prot.Nr.4-8) „Par valsts nekustamā īpašuma pārņemšanu” par to, ka nekustamais īpašums ir nepieciešams pašvaldībai deleģēto funkciju veikšanai – veicināt iedzīvotāju veselīgu dzīvesveidu un sporta attīstībai; 3) Viļakas novada domes 2014.gada 27.marta lēmums (prot.Nr.7 35.&) „Par nekustamā īpašuma pārņemšanu” par to, ka nekustamais īpašums ir nepieciešams pašvaldībai deleģēto funkciju veikšanai – organizēt iedzīvotājiem komunālos pakalpojumus – un Viļakas novada domes 2014.gada 14.maija lēmums (prot.Nr.10 10.&) „Par nekustamā īpašuma pārņemšanu” par to, ka nekustamais īpašums ir nepieciešams pašvaldībai deleģēto funkciju veikšanai – gādāt par iedzīvotāju izglītību, kā arī sekmēt tradicionālo kultūras vērtību saglabāšanu un tautas jaunrades attīstību.Ministru kabineta rīkojuma projekts paredz nodot īpašumā pašvaldībām bez atlīdzības valsts nekustamos īpašumus:1) Daugavpils novada pašvaldībai saskaņā ar Atsavināšanas likuma 42.panta pirmo daļu rīkojuma projekta 1.1. un 1.2.apakšpunktā minētos valsts nekustamos īpašumus un tos izmantot likuma „Par pašvaldībām” 15.panta pirmās daļas 7. un 9.punktā minēto pašvaldības funkciju īstenošanai, kā arī bez atlīdzības nodot valstij, ja tie vairs netiek izmantoti minēto funkciju īstenošanai;2) Līvānu novada pašvaldībai saskaņā ar Atsavināšanas likuma 42.panta pirmo daļu rīkojuma projekta 1.3.apakšpunktā minēto valsts nekustamo īpašumu un to izmantot likuma „Par pašvaldībām” 15.panta pirmās daļas 6.punktā minēto pašvaldības funkciju īstenošanai, kā arī bez atlīdzības nodot valstij, ja tas vairs netiek izmantots minēto funkciju īstenošanai;3) Viļakas novada pašvaldībai saskaņā ar Atsavināšanas likuma 42.panta pirmo daļu rīkojuma projekta 1.4. un 1.5.apakšpunktā minētos valsts nekustamos īpašumus un tos izmantot likuma „Par pašvaldībām” 15.panta pirmās daļas 1., 4. un 5.punktā minēto pašvaldības funkciju īstenošanai, kā arī bez atlīdzības nodot valstij, ja tie vairs netiek izmantoti minēto funkciju īstenošanai.Daugavpils novada pašvaldībai, Līvānu novada pašvaldībai un Viļakas novada pašvaldībai, nostiprinot zemesgrāmatā īpašuma tiesības uz Ministru kabineta rīkojuma projektā minētajiem nekustamiem īpašumiem, vienlaikus zemesgrāmatā ir jānostiprina iepriekš minētie tiesību aprobežojumi, ierakstot atzīmi par aizliegumu atsavināt nekustamo īpašumu un apgrūtināt to ar hipotēku.Ministru kabineta rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Zemkopības ministrija, Daugavpils novada pašvaldība, Līvānu novada pašvaldība un Viļakas novada pašvaldība. |
| 4. | Cita informācija |  Ietekme uz valsts un pašvaldību budžetiem šā rīkojuma projektam nav. Papildus pievienota Valsts zemes dienesta 2013.gada 26.septembra kadastra izziņa Nr.10-02/286974-1/1, kas parāda nekustamā īpašuma sastāvu, kas ir arī reģistrēts zemesgrāmatā, un, kurā nav norādes par būvēm, kas nav aktuālajā zemesgrāmatā, un nav informācija par kādam citam īpašniekam piederošu būvi (FM atzinumā būve ar kadastra apzīmējumu 7652 001 0086 009). Zemes robežu plānā redzamās trīs ēkas (nekustamā īpašuma objekti ar kadastra apzīmējumiem 7652 001 0134 001, 7652 001 0134 002 un 7652 001 0134 003) nekustamajā īpašumā „Alejas”, Jersikas pagastā ir nodegušas un jau izņemtas no Valsts zemes dienesta datiem. Zemes robežu plānā ēkas ir uzrādītas, jo zemes uzmērīšana notika pirms ugunsgrēka. |

*Anotācijas II, III, IV, V, VI un VII sadaļa – projekts šīs jomas neskar.*

Zemkopības ministrs J.Dūklavs

2014.07.08. 16:07

600

V.Grunte

67027316, Vija.Grunte@zm.gov.lv